
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του δήμου 

Κηφισίας (Ν. Αττικής). 1 

Έγκριση μεταφοράς συντελεστή δόμησης ακινήτου που βρίσκεται 
εντός του ρυμοτομικού σχεδίου του δήμου Αθηναίων (Ν. Αττι¬ 
κής). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του δήμου Κηφισίας 

(Ν. Αττικής). 

Ο ΠΡΟΕΔΡΟΣ 

> ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
π.δ/γμα (Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154) 
όπως τροποποιήθηκε με το 367/1987 π.δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και κυβερνητικά όργανα» (Α' 137). 

5. Την 26752/20.2.1991 αίτηση του Παύλου Ψωμιάδη. 

6. Την 29096/26.4.1991 αίτηση του Αθανασίου Λαξούρα, ο 
οποίος ενεργεί ως πληρεξούσιος της Α.Ε. «ΗΛΕΚΤΡΟΧΗΜΙΚΑ ΕΛ¬ 
ΛΑΣ - ΓΕΝΙΚΟ ΕΜΠΟΡΙΟ Α.Ε.». 

7. Τις 322/1991 και 330/1991 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Την 29096/1991 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων για προέγκριση της σχετικής τεχνικής 
μελέτης, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης, που εγκρίθηκε με το από 26.1.1991 π.δ/γμα (Δ' 81), 
από το βαρυνόμενο (διατηρητέο) ακίνητο που βρίσκεται εντός του ρυμο¬ 
τομικού σχεδίου Αθηνών επί της οδού Νάκου αρ. 8, για το οποίο έχουν 


εκδοθεί οι 2310, 2311, 1312, 2313, 2314, 2315, 2316, 2317, 
2318, 2319,2320,2321,2322,2323,2324,2325,2326,2327, 
2328, 2329, 2330, 2331, 2332, και 2333/1991 σχετικοί τίτλοι δι¬ 
καιώματος μεταφοράς συντελεστή δόμησης, στο όνομα της εταιρείας 
«ΗΛΕΚΤΡΟΧΗΜΙΚΑ ΠΡΟΪΟΝΤΑ - ΕΛΛΑΣ - ΓΕΝΙΚΟ ΕΜΠΟΡΙΟ 
Α.Ε.», σε άλλο ακίνητο (ωφελούμενο), που βρίσκεται εντός του ρυμοτο¬ 
μικού σχεδίου του δήμου Κηφισιάς (Ν. Αττικής) (Ο.Τ. 682) επί των 
οδών Πανοράμου και Πεντέλης, φερόμενο ως ιδιοκτησία Παύλου Ψω¬ 
μιάδη, όπως το ωφελούμενο ακίνητο φαίνεται με στοιχεία Α Β Γ Δ Ε Α 
στο σχετικό πρωτότυπο διάγραμμα σε κλίμακα 1:50, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 3246/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 122,45 τ.μ., που αντιστοιχεί σε 1165,30 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1.252,80 τ.μ. 

β. Ποσοστό κάλυψης: 22%. 

γ. Συντελεστής δόμησης: 0,298 

6. Μέγιστο επιτρεπόμενο ύψος του ανεγερθησομένου κτιρίου: Οκτώ 
(8) μέτρα, συμπεριλαμβανομένου και του ύψους της στέγης. 

δ. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον προϊστάμενο της διεύθυνσης Τοπογραφικών Εφαρμογών με την 
3246/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2 

1. Οι 2310/1991 έως και 2332/1991 ονομαστικοί τίτλοι δικαιώ¬ 
ματος μεταφοράς συντελεστή δόμησης ακυρώνονται. 

2. Εγκρίνεται η χορήγηση νέου τίτλου μεταφοράς συντελεστή δόμη¬ 
σης σε αντικατάσταση του 2333/1991 στο όνομα της Α.Ε. «ΗΛΕ¬ 
ΚΤΡΟΧΗΜΙΚΑ ΕΛΛΑΣ - ΓΕΝΙΚΟ ΕΜΠΟΡΙΟ Α.Ε.» για το υπολει- 
πόμενο και μη χρησιμοποιηθέν εμβαδόν 34,70 τ.μ. 

Άρθρο 3 > 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(2) 

Έγκριση μεταφοράς συντελεστή δόμησης ακινήτου που βρίσκεται εντός 
του ρυμοτομικού σχεδίου του δήμου Αθηναίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
π.δ/γμα (Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154) 
όπως τροποποιήθηκε με το 367/1987 π.δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και κυβερνητικά όργανα» (Α' 137). 

5. Την 15.604/26.7.1991 πράξη συναίνεση ενώπιον της συμβο¬ 
λαιογράφου Αθηνών Σοφίας Κούσουλα - Παναγάκη των Ανάργυρου οι¬ 
κονόμου ενεργούντος ως πληρεξούσιος του Στέφανου Ανεμογιάννη απο¬ 
κλειστικού κυρίου του παρακάτω περιγραφομένου ακινήτου, Γεωργίου 
Διακάκη, Νικολάου Διακάκη, Αναστασίου Διακάκη και Κωνσταντίνου 
Διακάκη. 

6. Την 367/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 33751/18.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

8. Την κατόπιν αυτοψίας του υπαλλήλου Γεωργίου Δόντα επιβεβαί¬ 
ωση των εμπλεκομένων στον υπολογισμό του μεταφερομένου συντελε¬ 
στή δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου δήμου Αθηναίων (ν. Αττικής) και ειδικότερα επί της οδού 
Ρόμβης 24Α, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου δήμου Αθη¬ 
ναίων (ν. Αττικής) και ειδικότερα επί της οδού Ρόμβης 24Α, έχει χαρα- 


κτηρισθεί ως διατηρητέο με το 30.5.1985 π.δ/γμα (Δ’ 349), του 
οποίου την αποκλειστική κυριότητα έχει ο Στέφανος Ανεμογιάννης, 
όπως το βαρυνόμενο ακίνητο φαίνεται με στοιχεία Α, Β, Γ, Δ, Α στο 
σχετικό πρωτότυπο διάγραμμα σε κλίμακα 1:200, που θεωρήθηκε από 
τον προϊστάμενο της διεύθυνσης Τοπογραφικών Εφαρμογών με την 
3244/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 135,50 τ.μ. 

β. Ποσοστό κάλυψης: 100%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,978. 

δ. Δομήσιμες επιφάνειες που αντιστοιχούν σ’ αυτό: 135,50 τ.μ. X 
3,978 = 539,02 τ.μ. 

ε. Δομημένη επιφάνεια: 277,25 τ.μ. (εκ των οποίων 103,53 τ.μ. 
στο ισόγειο και 1773,72 τ.μ. στους ορόφους). 

στ. Μεταφερόμενη δομήσιμη επιφάνεια: 539,02 τ.μ. - 277,25 τ.μ. 
= 261,77 τ.μ. (εκ των οποίων 31,97 τ.μ. από ισόγειό και 229,80 τ.μ. 
από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Στέφανου Ανεμογιάννη για εμβαδόν 261,77 τ.μ. (εκ των 
οποίων 31,97 τ.μ. από ισόγειο και 229,80 τ.μ. από ορόφους). 

Άρθρο3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

